**Új naperőmű támogatja a Ford ambiciózus fenntarthatósági célkitűzésének teljesítését**

* A Valenciában felépített új naperőmű fontos segítség abban, hogy 2035-re a Ford európai létesítményei, logisztikája és beszállítói karbonsemlegessé váljanak
* A Ford Almussafes üzemegységben eddig telepített napelemek jelenleg 2,8 megawatt energiát termelnek, ami a következő hónapok során további 2,2 megawattal gyarapodik majd
* A vállalat célja, hogy a jelenlegi naperőmű kapacitása 2014-re megközelítse a 10 megawattot

* A Ford európai gyártólétesítményeinek működéséhez vásárolt összes villamos áram 100 százaléka már jelenleg is megújuló forrásból származik; ezen a téren az Almussafes üzemegység már 2022. január 1. óta mérföldkőnek számít

**Budapest, 2023. január 17.** – A Ford már a jövőre készül: a vállalat új naperőművet épített a spanyolországi Valenciában működő Almussafes üzemegységében. Mint ismeretes, a Ford vállalta, hogy 2035-re minden Európában értékesített autója nulla károsanyag-kibocsátással működik majd, ahogyan európai létesítményei és beszállítói is. A cég legutóbbi kezdeményezése, a 2022 végén üzembe helyezett naperőmű azt igazolja, hogy a Ford folyamatosan dolgozik e cél elérésén.

A spanyol gyárban felállított, a Nap energiáját villamos árammá alakító napelemek annyi elektromosságot termelnek, ami képes lenne fedezni 1400 átlagos háztartás éves energiaszükségletét1. A jelenlegi, 4641 megawattórás kapacitás már idén nyáron további 3762 megawattórával fog bővülni, ami újabb 1100 átlagos háztartást lenne képes ellátni árammal. A gyakorlatban ez annyit jelent, hogy e napelemek révén a Valencia üzem már idén is érzékelhető mértékben tehermentesíti az országos elektromos hálózatot.

A Ford azt tervezi, hogy a jövőben újabb naperőműveket telepít olyan területeken, amelyek nem szükségesek a termeléshez, és ezzel 2024-re az üzem saját energia-előállító kapacitása a csúcsidőszakban megközelíti majd a 10 megawattot. Ugyanakkor azt is vizsgálják, hogy később az épületek tetején is elhelyezhetnek-e további napelemeket.

“Manapság mindannyian egyre inkább felismerjük a megújuló energiaforrások fontosságát. A Ford kitartóan dolgozik a tisztán elektromos jövő megvalósításán és a gyártás karbonsemlegessé alakításán, és ebben rengeteget számítanak az olyan kezdeményezések, mint ez a mostani, amely lehetővé teszi, hogy a Valencia üzem maga állítson elő elektromos áramot,” nyilatkozta Stuart Southgate, a Ford Európa fenntarthatóságért, környezetvédelemért és biztonságtechnikáért felelős igazgatója.

A spanyolországi Almussafes üzemegység már 2022. január 1. óta kizárólag megújuló forrásokból származik elektromos árammal működik, és időközben a Ford összes európai gyártólétesítménye erre az útra lépett. A vállalat folyamatosan keresi a megoldásokat arra, hogyan növelhetné még tovább a megújuló energia arányát, arra törekedve, hogy 2035-re a teljes globális gyártási tevékenysége 100 százalékban karbonmentes úton előállított árammal működjön.

# # #

1 A Red Eléctrica Española 3,2 megawatt/év értékben határozza meg egy átlagos spanyol háztartás átlagos áramfogyasztását. A Ford számítása az almussafesi naperőmű csúcsidőben elért 2,8 megawatt összteljesítményén és 4641 megawatt éves teljesítményén alapul.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 34.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |